પીડીપી-ભાજપ વચ્ચે થયેલી સમજૂતી અનુસાર ૧૧૦૦૦ જેટલા પથ્થરબાજો સામેના કેસ પરત ખેંચાયા. લગભગ ૧૦૦૦થી વધુ લોકો લશ્કર સાથેની તથા અન્ય ઘટનાઓની મૂઠભેડ દરમિયાન માર્યા ગયા, જેમાં ૬૦૦થી વધુ આતંકીઓ હતા. રમજાનના પવિત્ર માસ દરમિયાનનું સીઝફાયર નિષ્ફળ રહ્યંુ. કાયદો અને વ્યવસ્થાની પરિસ્થિતિ સાવ કથળી ગઈ. મહેબુબા સરકારે જમ્મુ અને લડાખ સાથે જે ભેદભાવ કર્યો તેનાથી રાજ્યની પરિસ્થિતિ વધુ કોમવાદી બની. સુજાત બુખારી તથા ઔરંગઝેબની હત્યા પછી વાતાવરણ વધુ સંવેદનશીલ બની ગયું. મેજર ગોગોઈ દ્વારા કાશ્મીરી યુવાનને ઢાલ બનાવવાની લશ્કરની કડક કાર્યવાહી પછી મહેબુબા મુફતી ખુલ્લેઆમ ‘કાશ્મીર’ની તરફદારી કરવામાં શોપિયામાં પથ્થરબાજોના ફાયરિંગમાં મૃત્યુ બાદ મેજર આદિત્ય પર એફઆઈઆર કરવા સુધીની હદે ગયા. ભારતીય લશ્કરીની સ્થિતિ નબળી પાડવામાં કાશ્મીરના આંતરિક રાજકારણે મહત્ત્વનો ભાગ ભજવ્યો.